da da da id en en da de de de nds nds de de fi da sv da da da de en sv da da da da da da da da en en da da da da da da da da da da en da nl es da da pt da fr da da da da id en da da da nb nb da da nb nb da en nb de da da nb da da da da nb en da da nb da da en nb da en da da da nb nb nb da da da nb da nb da nb nb nb da it en en da en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Læs alt om de danske julekalendre gennem tiderne
Julekalenderen Jul på Kronborg blev første gang sendt på DR i 2000. På grund af julekalenderens store popularitet blev den genudsendt allerede fire år efter i 2004. Som navnet på julekalenderen afslører, foregår handlingen på Kronborg Slot i Helsingør. I begyndelsen af december flytter familien Juhl ind på Kronborg Slot. Her skal de hjælpe borgmesteren med at redde slottet. Dette skal ske ved at samle penge ind på et julemarked, som familien står for at arrangere.
Men borgmesteren og familien møder modstand fra Regeringen, som har andre planer med Kronborg Slot. Derudover forsøger Elverkongen gang på gang at forhindre julestemningen på slottet. Det er nu op til borgmesteren og den halvskøre familie at redde julen på Kronborg Slot. Og selvom familien Juhl er halvskør og til tider lidt umulig, viser de sig alligevel at være til stor hjælp, når det handler om julen. Heldigvis sker der magiske hændelser på Kronborg Slot, hvor familien Juhl får hjælp. Blandt andet vågner Holger Danske endelig op, der bor hjælpsomme nisser på slottet, ligesom rundviseren Romeo også bliver en del af familiens arbejde med at redde julen.
Bag kammerat i Jul på Kronborg
Bag Jul på Kronborg står et stort hold af skuespillere. Her tæller både mere erfarne og helt nye skuespillere. Familien Juhl består af faren Ulrik Juhl, moren Laila Juhl samt Rasmus og Julie Juhl. Ulrik Juhl spilles af Jesper Asholt, der også især er kendt fra TAXA og Nicolaj og Julie. Laila Juhl spilles af Birgitte Simonsen. Birgitte Simonsen har også medvirket i TAXA og Nicolaj og Julie og er derudover kendt fra Gøngehøvdingen og Rejseholdet.
Rasmus Juhl og Julie Juhl spilles af henholdsvis Mikkel Konyher og Mia Nielsen-Jexen. Det var Mikkel Konyhers debut som skuespiller, da han spillede Rasmus Juhl. Senere har han medvirket i Oskar og Josefine som Oskar. Mia Nielsen-Jexen havde før Jul på Kronborg medvirket i blandt andet Snedronningen i 1994 og Pelle Erobreren i 1998. Det var dog i Jul på Kronborg, at hun første gang optrådte på tv. Efter tv-succesen i 2000 har Mia Nielsen-Jexen blandt andet medvirket i 2900 Happiness som Freja.
Skuespillerholdet bag Jul på Kronborg tæller derudover blandt andet Kristian Leth og Lars Knutzon som henholdsvis Romeo og borgmester. Også Klaus Bondam, Anders Bircow, Peter Gilsfort samt mange flere medvirkede i julekalenderen. Jul på Kronborg er instrueret af Hans Kristensen.
Jul på Kronborg udgjorde i 2000 DR’s U-landskalender. Navnet Børnenes U-landskalender stammer fra 1977. Gennem Børnenes U-landskalender samles hvert år penge sammen til fattige børn og familier i u-lande. Projektet er et samarbejde mellem blandt andet DR og DANIDA.
I julekalenderen Pyrus i Alletiders Eventyr møder vi igen den unge og eventyrlystne drillenisse Pyrus. Pyrus er som i de tidligere julekalendere spillet af Jan Linnebjerg. Julekalenderen er den fjerde i rækken om Pyrus. Den blev første gang sendt i 2000 på TV 2. Efterfølgende er julekalenderen også sendt i 2004. Før Pyrus i Alletiders Eventyr kom Alletiders Jul i 1994, Alletiders Nisse i 1995 og Alletiders Julemand i 1997. Pyrus var altså i 2000 et kendt nisseansigt blandt de fleste børn i Danmark. Det er Martin Miehe-Renard, som står bag manuskriptet og instruktionen af Pyrus i Alletiders Eventyr.
Igen laver Pyrus rod og uorden
Pyrus er som bekendt en ung og nysgerrig nisse. I Pyrus i Alletiders Eventyr er det derfor ikke første gang, at Pyrus får lavet rod og uorden. Til at rydde op i Pyrus’ uorden er heldigvis igen Gyldengrød og Kandis.
Julekalenderen Pyrus i Alletiders Eventyr begynder med, at Bertramsen, som er rigsarkivar, får en vigtig opgave sendt fra Kongehuset. Opgaven går ud på, at Bertramsen skal samle de bedste danske eventyr i én bog. Denne skal gives til den nyfødte prins. Opgaven viser sig hurtigt at blive en udfordring for Bertramsen, hvis styrke snarere ligger i faglitteraturen.
Samtidig med Bertramsens store opgave er Josefine også kommet på arbejde. Hun har nemlig sagt ja til at passe tvillingerne Mille og Molly hele december. Josefine er som bekendt datter af Bertramsen. For at kunne hjælpe Bertramsen aftaler Josefine med nisserne, at de tager sig af Mille og Molly. Ikke længe efter kommer Pyrus til at trylle de to tvillinger ind i forskellige eventyr. Tvillingerne er ikke umiddelbart til at finde igen. Pyrus beslutter derfor at trylle alle eventyrbøgerne sammen til én bog. Uheldigvis kommer han på samme tid til at blande alle eventyrene sammen.
For at rydde op i eventyrene igen tager Gyldengrød, Kandis og Pyrus nu på tur gennem alle eventyrene. Her leder de først og fremmest efter Mille og Molly. Samtidig forsøger de at få bragt orden i det rod, som Pyrus netop har lavet. For først når der er ryddet op i alle eventyrene igen, kan de samles i en bog til prinsen.
Pyrus i Alletiders Eventyr – den første 3D-produktion på tv
I julekalenderen Pyrus i Alletiders Eventyr kunne seerne for første gang i Danmark se julekalenderafsnit i 3D. Det var nemlig forud for julekalenderen muligt at købe et par 3D-briller sammen med årets trykte julekalender. Når Pyrus og Kandis tog deres 3D-briller på, skulle seerne gøre det samme. Herefter kunne seerne derhjemme se cirka fem minutters julekalender i 3D.
Kendte sange fra Alletiders Eventyr
Alletiders Eventyr (titelsangen, som du kan afspille ovenfor)
I Kina Bor en Kejser
S.O.S Det er jul
Tænk at være Rig
Cool Jul – Remix
Medvirkende i Pyrus – Alletiders Eventyr
Jan Linnebjerg spiller Pyrus
Paul Hüttel spiller Gyldengrød
Christiane Bjørg Nielsen spiller Kandis
Jeanne Boel spiller Frk. Josefine Brahe
Jesper Klein spiller Bertramsen
Søren Østergaard spiller Leif-Jørgen Krusø – Kriminalkommissær
Niccié Jølst spiller Molly
Niccié Jølst spiller Mille
Jesper Dræby spiller Bud
Niels Ellegaard spiller Giambastian
Torbjørn Hartvig Hummel spiller Ulv
Sonja Oppenhagen spiller Madame D’Aulnoy
Sophus Windeløv Kirkeby spiller Knægt
Jonas Littauer spiller Knægt
Vibeke Dueholm spiller Heks
Kirsten Lehfeldt spiller De gode feer & den onde fe
Lykke Scheuer spiller Ond stedsøster
Claes Bang spiller Udyret
Thomas Petersen spiller Kæmpe
Kristian Holm Joensen spiller Jacob Grimm, forfatter
Holger Perfort spiller Merlin, troldmand
Hanne Hedelund Nielsen spiller Fiskerkone
Mille Hoffmeyer Lehfeldt spiller Prinsessen på ærten
Stig Hoffmeyer spiller H.C. Andersen, forfatter
Caroline Drasbæk spiller Kokkepige
Troels II Munk spiller Kejseren af Kina
Allan Clausen spiller Ballethane
Tom McEwan spiller Giovanni, gøgler
Tage Axelson spiller Skrædder
Joen Bille spiller Minister
Anders Valentinus Dam spiller Skrædder
Flemming Sørensen spiller Kejser
Ann Eleonora Jørgensen spiller Pyrus’ fe
Christian Damsgaard spiller Vilhelm Grimm, forfatter
Lotte Bergstrøm spiller Møllerdatter
Erik Bach spiller Fisker
Lars Bjørn spiller Ballet flagermus
Karin Norrinder spiller Fru Vom
Kurt Bendtsen spiller Kaptajn Vom
Hanne Jacobsen spiller Djævel
Malthe Miehe-Renard spiller Hans
Tara Toya spiller Grethe
Tina Guldmann spiller Tornerose
Julius Myrdal Lassen spiller Tornerose baby
Tina Verona spiller Tornerose dronning
Dirch Steen spiller Tornerose konge
Lars Herlow spiller Gumme, nissereporter
Andre Julekalendre i denne serie
apr6april 6, 2019 • By admin • Posted in 2000'erne, 2010'erne, TV2 • Tagged 2000, 2010, 2019 • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk